Document ID: 31997R1110

KOMMISSIONENS FORORDNING (EF) Nr. 1110/97 af 18. juni 1997 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 5, stk. 5, og
ud fra følgende betragtninger:
I Kommissionens forordning (EØF) nr. 3061/84 (3), senest ændret ved forordning (EF) nr. 1137/96 (4) er den 15. juni fastsat som den seneste dato, hvor olivendyrkere kan indsende støtteansøgninger; i nævnte forordning er det yderlige fastsat, den 15. juli er seneste dato for indsendelse af støtteansøgninger fra producentorganisationerne og foreningerne heraf; og den 31. juli er den seneste dato for indsendelse af støtteansøgninger, som olivendyrkerne har indsendt for sent, fra producentorganisationerne og foreningerne heraf;
erfaringerne fra de seneste produktionsår viser, at i visse områder afsluttes olivenhøsten og -forarbejdningen først i løbet af juni; det er derfor nødvendigt at ændre disse frister;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EØF) nr. 3061/84 foretages følgende ændringer:
1) I artikel 5, stk. 3, første afsnit, ændres datoen »den 15. juni« til »den 30. juni«
2) I artikel 5, stk. 4, ændres datoerne »den 15. juli« og »den 31. juli« til henholdsvis »den 31. juli« og »den 14. august«.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 1997.

Labels: 17
19
5